5.+Els+Objectius

=5. Els objectius =

Tota taxonomia serveix per cercar eines que ajudin a estructurar coneixements en diversos nivells. Les taxonomies comprenen l’àmbit cognitiu, afectiu i psicomotor. Bloom, el que pretenia amb la seva taxonomia era que l’alumne després de realitzar un procés d'aprenentatge, adquirís noves habilitats i coneixements. Un altre dels objectius de Bloom era millorar la comunicació entre especialistes, els mestres. Per això es van revisar les teories de la personalitat i de l'aprenentatge, i es van ordenar les conductes des de la més simple fins la més complexa. El mestre avalua el procés d’aprenentatge mitjançant les conductes observables i permet que utilitzi i seleccioni el material pedagògic per complementar i enriquir l’aprenentatge. Aquest mètode es compon de tres passos fonamentals: la inducció, on el mestre te relació directa amb el grup d’estudiants. La segona fase es el període d’estudi, que es basa en experiències que servirà per arribar a l’objectiu. I, per últim, en el període d’avaluació, que és quan realment es veu el procés d’aprenentatge i si l'alumne ha assolit tots els objectius. Els objectius pràctics, tenen com a gran propòsit canviar la conducta dels estudiants, això vol dir canvis en actituds, sentiments, habilitats motors, valors, apreciacions, entre d'altres.

La redacció dels programes docents es troba generalment condicionada per quatre qüestions fonamentals.
 * 1) Plantejar-se quins són els objectius educatius que han de proposar-se els centres escolars.
 * 2) Quin tipus d’experiències volem que els infants desenvolupin per poder aconseguir els objectius esmentats anteriorment.
 * 3) La manera d’estructurar aquestes experiències perquè l’alumne sigui capaç de captar la seva continuïtat i progressió i pugui integrar les experiències i no mantenir-les aïllades.
 * 4) Plantejar-se la manera d’avaluar la eficiència de les experiències amb la aplicació dels test i altres elements sistemàtics.